Den Vest-Sjællandske Avis, 1832-02-28
Den 20de Februar ankom Greve Orlow til Haag, og den 18de begge de Hollandske Prinser til Armeen. - Om den vigtige Gienstand, som er Formaalet for Grevens Reise, høres intet uden Rygter, f. Ex. at Englands og Frankeriges Ratification af Tractaten er et vigtigt Skridt, som synes at være fremgaaet af den Overbeviisning, at de østlige Magter ikke ville ratificere, hvortil de ogsaa ere meest tilbøielige; men dette Skridt kan let foranledige, at de paa deres Side ogsaa afslutte en Forening med hinanden. - Ligeledes læses i den Frankforter Over Postamts-Tidende et udførlige Stykke, som er skrevet fra den Russiske Grændse, hvori det hedder: at den Russiske Regiering vel ønsker Freden; men at den ikke frygter for Krigen; dens Financers og Armees Tilstand, tillade den meget vel at føre den; den vil ikke lade sig imponere. Ruslands Magt er hverken farlig for Europas Sikkerhed eller for Culturen, hvilken især trues fra den modsatte Kant; men det maae staae i dets Regierings Magt efter Behag at antage eller forkaste en Convention, som een af dets Ministre har afsluttet. - Der siges nu, at den Russiske Keiser har aldrig tænkt paa i Aar at reise til Berlin. Men ogsaa fra Fransk Side søger man at overtyde Publikum om at Regieringen kan føre Krigen naar den vil; thi det er officielt bekiendtgjort at den Franske Armee vil fra 1ste Januar 1832 udgiøre 410,520 Mand, hvoriblandt 54000 Md. Cavallerie og 34000 Md. Artillerie, Armeen koster aarligen over 250 Mill. Franker. Marinen har i nærværende Tidspunkt 120 udrustede Skibe og med de øvrige Krigskibe udgjør dens Styrke 279 Skibe. den koster aarligen over 20 Mill. Franker. - Admiral Hugon er paa Fregatten Jphigenia ankommen til Navarino; dog vedbliver man at paastaae at hans Expedition skal afgaae til Ancona uagtet en Coureer fra Ge. Maison i Wien skal have overbragt kraftfulde Forestillinger fra det Østerrigske Hof derimod, nogle sige, at General Cubieres skal afgaae med 3000 Mand til Civita Vecchia. Den Franske Regiering har den 16de Febr. ladet lukke Folkevennernes Sal i Gaden Grenelle, hvorimod disse enthusiastiske Republikanere have strax udstædet en Protestation, hvori de paastaae, at dette Skridt strider mod Folkesouverainiteten, som blev erobret under Juli Revolutionen (og hvoraf der da skulde følge den Ret til at giøre sig saa gal som man lyster). - Regieringen søger overalt og efterhaanden at befrie Nationalgarderne fra deres trykkende Functioner og at lade Linietropperne træde istedet for dem. Forhandlingerne om Budget fortsættes uafbrudt i de Deputeredes Kammer ligesom i det Engelske Underhuus og Reformbillen. - Den Franske Regiering har afslaget den Neyske Families Begiæring om Revisionen af den henrettede Marskals Proces. - Et Polsk Russisk Selskab er oprettet i Paris under den bekiendte Greve Platers Forsæde. Polakkernes Bestræbelse gaaer ud paa at conservere i Frankerige en Vedligeholdelse af det Polske Folks Uafhængighed, Et nyt Laan for Don Pedro er i Gang. Den anden Afdeling af hans Expedition er ikke afseilet da flere Portugisiske Matrosers Ankomst forventes. Det Engelske Blad Coureren siger, at Conferencen har fattet den vigtige Beslutning angaaende Grækenland, at de fem Magter ville indføre en ordnet Regiering i Landet under en constitutionel Souverain. Den Græske Throne skal være tilbudt en Tydsk Prins af store Talenter, som skal regiere under de 5 Magters Garantie. De Græske Statspapire ere stegne siden denne Efterretnings Bekiendtgiørelse.